b'\n_START_ARTICLE_\nMargarita Dvarionait\xc4\x97\n_START_PARAGRAPH_\nMargarita Dvarionait\xc4\x97 (1928 m. gegu\xc5\xbe\xc4\x97s 31 d. Liepojoje \xe2\x80\x93 2008 m. kovo 14 d. Vilniuje, palaidota Antakalnio kapin\xc4\x97se) \xe2\x80\x93 Lietuvos muzik\xc4\x97, pirmoji simfoninio orkestro dirigent\xc4\x97.\n_START_SECTION_\nBiografija\n_START_PARAGRAPH_\nKilusi i\xc5\xa1 muzik\xc5\xb3 \xc5\xa1eimos, pianisto Kazimiero Dvariono dukt\xc4\x97, kompozitoriaus Balio Dvariono dukter\xc4\x97\xc4\x8dia. 1947 m. baig\xc4\x97 Kauno gimnazij\xc4\x85, 1949 m. Kauno konservatorijos Jurgio Karnavi\xc4\x8diaus fortepijono klas\xc4\x99, 1957 m. baig\xc4\x97 Leningrado konservatorij\xc4\x85, Iljos Musino simfoninio dirigavimo klas\xc4\x99._NEWLINE_1957\xe2\x80\x931961 m. Lietuvos Operos ir baleto teatro, 1961\xe2\x80\x931993 m. Lietuvos nacionalin\xc4\x97s filharmonijos simfoninio orkestro dirigent\xc4\x97. 1969\xe2\x80\x932000 m. Lietuvos konservatorijos (nuo 1992 m. Lietuvos muzikos akademija) d\xc4\x97stytoja, nuo 1990 m. Kauno fakulteto d\xc4\x97stytoja._NEWLINE_Pirmoji dirigavo daugel\xc4\xaf lietuvi\xc5\xb3 kompozitori\xc5\xb3 k\xc5\xabrini\xc5\xb3. Dirigavo operas: B. Dvariono \xe2\x80\x9eDalia\xe2\x80\x9c, D. Aubero \xe2\x80\x9eFra Djavolas\xe2\x80\x9c, \xc5\xa0. Guno \xe2\x80\x9eFaustas\xe2\x80\x9c, V. Klovos \xe2\x80\x9eVaiva\xe2\x80\x9c, D. Verdi \xe2\x80\x9eRigoletas\xe2\x80\x9c, P. \xc4\x8caikovskio \xe2\x80\x9eEugenijus Oneginas\xe2\x80\x9c._NEWLINE_Paskelb\xc4\x97 per 160 publikacij\xc5\xb3 \xc4\xafvairiomis temomis.'